BLA รายได้พุ่ง-รายจ่ายลด หนุนกำไรปี 61 โต 37% เล็งปันผล 0.40 บ./หุ้น XD 7 พ.ค.นี้
BLA รายได้พุ่ง-รายจ่ายลด หนุนกำไรปี 61 โต 37% มาที่ 4.97 พันลบ. จากปีก่อนกำไร 3.64 พันลบ. เล็งปันผล 0.40 บ./หุ้น XD 7 พ.ค.นี้
26 ก.พ. 2562

บริษัท กรุงเทพประกันชีวิต จำกัด (มหาชน) หรือ BLA รายงานผลการดำเนินงานประจำปี 2561 สิ้นสุดวันที่ 31 ธันวาคม 2561 (รวมบริษัทย่อย) ดังนี้

โดยผลการดำเนินงานในปีดังกล่าว มีผลกำไรเพิ่มขึ้น เนื่องจากรายได้จากการลงทุนรวมทั้งหมด 13,751 ล้านบาท เพิ่มขึ้น 736 ล้านบาท หรือ 6% และรายได้อื่นจำนวน 495 ล้านบาท
ขณะที่ค่าใช้จ่ายในปี 2561 จำนวนทั้งสิ้น 48,061 ล้านบาท ลดลง 8% จากปี 2560 โดยมีค่าใช้จ่ายในการรับประกันภัยจำนวน 46,297 ล้านบาท ลดลง 8%
พร้อมกันนี้ บริษัทยังประกาศจ่ายปันผลจากกำไรสะสม อัตราจ่ายเป็นเงินสด (บาทต่อหุ้น) 0.40 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 7 พ.ค. 2562 ทั้งนี้ การจ่ายเงินปันผลจะกระทำได้ เมื่อได้รับความเห็นชอบจากสำนักงานคณะกรรมการกำกับและส่งเสริมการประกอบธุรกิจประกันภัย